Першапачатковая і галоўная мэта ТБК – адраджэньне, захаваньне і разьвіцьцё беларускае культуры ў Літве. Але ў той жа час Таварыства беларускай культуры ніколі не пагаджалася з тым, што ліквідацыя беларускасьці – беларускай мовы і адукацыі − парушэньне элемэнтарных правоў асобы ёсьць унутранаю справаю беларускіх уладаў. Таму прыярытэтам дзейнасьці ТБК таксама зьяўляецца змаганьне за свабоду і незалежнасьць Беларусі, за дэмакратычныя каштоўнасьці, праўдзівую беларускую гісторыю і культуру.